Al-Arqam

right
Darul Al-Arqam merupakan sebuah gerakan dakwah di Malaysia yang diasaskan oleh Ustaz Ashaari Muhammad, ia juga dikenali sebagai Jamaah Aurad Muhammadiah dan telah mengembangkan pengaruh sesatnya di kalangan berbagai lapisan masyarakat Islam di seluruh Malaysia dan beberapa negara luar seperti Indonesia, Thailand, Brunei Darussalam, Australia, Mesir, Jordan, UAE, Uzbekistan, China dan lain-lain. Ajaran-ajaran Al-Arqam mendapat sambutan sebilangan masyarakat yang mempercayai ianya sebuah badan dakwah yang unggul sebelum dianggap sesat dan diharamkan oleh Majlis Fatwa Kebangsaan pada Ogos 1994.Pengasas Al Arqam Meninggal Dunia. Kumpulan ini menyebarkan kegiatan dakwah Islamiah melalui bidang pendidikan, penerangan, penerbitan, perusahaan, perniagaan, perubatan, kebudayaan, multimedia dan pertanian.

Pengasasnya, Ustaz Ashaari Muhammad telah meninggal dunia di Hospital Ipoh pada 13 Mei 2010 akibat jangkitan paru-paru. Jenazah beliau telah disemadikan di Kampung Pilin, Rembau, Negeri Sembilan selepas solat jenazah di Ipoh. Al-Arqam founder Ashaari dies The Star. 13 Mei 2010 

Sejarah
Nama Al-Arqam diambil daripada nama sahabat Nabi, Arqam bin Abi Arqam. Bermula dengan 10 hingga 12 orang ahli Al-Arqam pada tahun 1968, kemudian bertambah kepada 40 orang ahli jemaah pada tahun 1976, keahlian jemaah ini, menurut Ann Wang Seng, kemudian bertambah secara mendadak pada tahun-tahun berikutnya sehingga pada tahun 1987 jemaah itu mencatat sekitar 5,000 hingga 6,000 keahlian. Namun menurut Bahagian Hal Ehwal Islam Jabatan Perdana Menteri pada tahun 1994 dianggarkan seramai 6,000 pengikut yang fanatik dan 15,000 simpatisan. Utusan Melayu (4 Julai 1994) pula melaporkan seramai 10,000 pengikut. 

Aktiviti Darul Al-Arqam bermula pada 1971-1972 di Kampung Datuk Keramat dan beroleh perhatian dan penerimaan ramai setelah bertapak di Sungai Pencala pada 1973 -1975

Pemimpin kanan
Berikut beberapa pemimpin kanan Al-Arqam yang menjadi tulang belakang kejayaan pertubuhan Al-Arqam selama 26 tahun dari 1968 - 1994.

 Ustaz Ashaari Muhammad - Pengasas / Syeikhul Arqam
 Ustaz Haji Abdul Halim Abbas - Timbalan Syeikhul Arqam
 Akhbar Anang - Bekas Timbalan Ustaz Ashaari
 Ustaz Mohktar Yaakob - Bekas Timbalan Ustaz Ashaari
 Zabidi Mohamed - Penasihat undang-undang Al-Arqam II
 Haji Hassan Mokhtar - Setiusaha Majlis Syuyukh
 Khairil Anuar Ujang - Penasihat Undang-undang Al-Arqam I
 Shuib Sulaiman - Mudir Syukbah Dakwah Dan Perhubungan Antarabangsa Al-Arqam
 Ibrahim Mohamad - Mudir Syukbah Mal (Kewangan) Al-Arqam
 Jailani Jasmani - Mudir Syukbah Sains Dan Teknologi
 Khadijah Aam-Isteri Ustaz Ashaari 
 Khadijah Din
 Pak Salleh Abu Bakar
 Ustaz Yusof Din - Naib Syukbah Dakwah Dan Perhubungan Antarabangsa Al-Arqam
 Syeikh Rahim Syeikh Ahmad - Ketua Setiausaha Jemaah
Ustaz Fakrurazi Haji Ashaari - Anak sulung Ustaz Ashaari
Ustaz Nizamudin Haji Ashaari
Hashim Ahmad
Hashim Jaafar
Sobri Abdul Ghani
Mohd Nasib Zawawi
Ustazah Hasnah - Isteri Ustaz Ashaari
Ustaz Hamim Rahmat - Bekas Timbalan Ustaz Ashaari
Pahrol Mohamad Juoi
Dr Mansor Mohd Noor-
Abdul Aziz Ismail.
Rosnani Untol-Isteri Ustaz Hj. Abdul Halim Abbas
Mahir Saidi-Setiausaha Akhbar Ustaz Ashaari 
Nasirudin Ali

Ajaran

Ashaari Muhammad mendakwa bahawa Al-Arqam berpegang kepada pegangan Ahli Sunah Wal Jamaah (ASWAJA) bermazhab Syafi'e sepertimana pegangan rakyat Malaysia yang lain dan perbezaan yang terdapat didalam Al-Arqam adalah perbezaan kecil sahaja. Walaubagaimanapun, terdapat beberapa kesesatan dan penyelewengan yang terdapat didalam ajaran Al-Arqam. Antaranya, mereka mengakui bahawa; 

 Syeikh Muhammad As-Suhaimi, pengasas Aurad Muhammadiah, berjumpa Rasulullah saw dalam jaga dan menerima Aurad Muhammadiah daripada Baginda Rasulullah saw di dalam Kaabah.

 Syeikh Muhammad As-Suhaimi tidak mati, tetapi ghaib dan akan muncul semula sebagai Imam Mahdi.

 Syeikh Muhammad As-Suhaimi adalah Khalifah Rasulullah saw dan meletakkan setaraf dengan Khulafa' Al-Rasyidin.

 Rasulullah saw, para sahabat dan para aulia didakwa boleh ditemui secara jaga (majlis yaqazah) selain melalui mimpi. Mereka datang untuk mengesahkan sesuatu yang diperlukan oleh pengikut-pengikut Al-Arqam umpamanya mengenali siapa yang taat dan siapa yang tidak taat kepada Al-Arqam dan pemimpinnya.

 Syeikh Muhammad As-Suhaimi dipercayai kononnya boleh datang menolong apabila diseru namanya. 

 Ashaari Muhammad dipercayai,  selain seorang yang soleh, wali yang mempunyai karamah, adalah seorang Mujaddid akhir zaman.

 Ashaari mendakwa dirinya dari keturunan Bani Tamim, iaitu satu rumpun dengan keturunan Nabi Muhammad saw yang memegang panji-panji Al-Mahdi. 

Meluaskan Pengaruh

Sememangnya pertumbuhan ekonomi dan luasnya pengaruh tidak harus dijadikan piawai yang mengukur keberhasilan dan kecemerlangan organisasi dakwah tertentu. Tidak dinafikan aspek kewangan sangat penting untuk keberlangsungan sesuatu gerakan, namun banyak lagi faktor lain yang perlu diambilkira seperti aspek kepimpinan, keagamaan, keilmuan dan keintelektualan, kepengikutan, pengurusan, pembinaan dan lainnya. Sebanyak 52 buah kedai runcit dibangunkan di seluruh perkampungan Al-Arqam, 20 buah pasar mini, 36 buah kedai buku dan alat ibadat dan 18 buah restoran di seluruh Malaysia. Al-Arqam juga memiliki 56 buah kilang perusahaan di seluruh Malaysia.

Pada tahun 1993, Al-Arqam mengambil langkah yang drastik dengan menumpukan perhatian kepada dunia antarabangsa. Langkah pertama adalah dengan menubuhkan Al-Arqam Group of Companies (AGC) yang menghimpunkan 22 buah anak syarikat milik jemaah Al-Arqam. Setelah membuka pusat hubungan antarabangsa di Islamabad, Pakistan dan diberi nama Al-Arqam International Centre (AIC). Pada tahun inilah Ashaari mengisytiharkan terbentuknya Daulah Islam di bumi Malaysia, Indonesia dan Khurasan.

 Krisis Dalaman Al-Arqam 

 Penyingkiran Akhbar Anang 
Krisis kepimpinan Al-Arqam bermula setelah berlakunya penyingkiran Akbar Anang pada tahun 1979 yang merupakan Ketua Unit Perkhidmatan Ummah. Menurut Akbar Anang,  penyingkirannya bersama adalah kerana beliau mempersoalkan ajaran Al-Arqam , namun menurut Ashaari, Akbar Anang disingkirkan kerana beliau cuba membentuk pakatan yang bertujuan menyingkirkan Ashaari daripada tampuk kepimpinan Al-Arqam. Akbar Anang memberontak dan mendedahkan keperihalan Aurad Muhammadiah sehingga dihadapkan ke Pusat Islam pada 1979. Ashaari dilapor menafikan Kiyai Syeikh Muhammad As-Suhaimi adalah Imam Mahadi dan berjaya membersihkan Darul Al-Arqam daripada kesangsian asas.
Diharamkan

JAKIM (Jabatan Kemajuan Islam Malaysia) telah melihat adanya penyelewengan akidah dalam organisasi ini. Setelah bermuzakarah dengan pemimpinnya, Ashaari Muhammad, yang pertama sekali dilakukan oleh kerajaan adalah mengharamkan buku Aurad Muhammadiyah Pegangan Darul Arqam pada tahun 1986.

Kini kumpulan Al-Arqam tidak lagi wujud kerana telah diharamkan oleh kerajaan pada tahun 1994. Kerajaan telah mengharamkan kumpulan Al-Arqam berdasarkan fatwa Majlis Fatwa Kebangsaan yang dikeluarkan pada 5 Ogos 1994. Fatwa Majlis Kebangsaan itu memutuskan bahawa ajaran dan fahaman kumpulan Al-Arqam bertentangan dengan akidah dan syariah Islam sekali gus mengakibatkan syirik. 

Berikutan itu Ashaari yang ditahan bersama beberapa pemimpin kanan kumpulan itu mengikut Akta Keselamatan Dalam Negeri (ISA) telah membuat pengakuan terbuka mengenai penyelewengan Al-Arqam. Kemudian beliau dikenakan tahanan rumah di Rawang dan Labuan. Beliau dibebaskan pada 25 Oktober 2004.

Pergerakan ini juga telah diharamkan di Negara Brunei Darussalam melalui fatwa-fatwa yang dikeluarkan oleh Mufti Kerajaan pada ketika itu, Allahyarham Pehin Datu Seri Maharaja Dato Seri Utama Dr. Awang Haji Ismail bin Omar Abdul Aziz.

Beberapa Anggota Al Arqam turut ditahan di Hotel Tokyo oleh Agensi Polis Negara Jepun semasa penyerbuan bilik hotel oleh Pasukan Polis Khas Jepun

 Penerus 

 Rufaqa' 

Rufaqa' Corporation Sdn. Bhd. ialah sebuah badan perniagaan dan ekonomi yang ditubuhkan oleh bekas pengikut al Arqam. Rufaqa' dikatakan cuba mengembangkan kembali ajaran al Arqam di kalangan remaja dan mahasiswa di institusi pengajian awam dan swasta. ‘Rufaqa’ didaftarkan secara sah dengan Suruhanjaya syarikat atas nama Rufaqa’ Corporation Sdn. Bhd.

Ustaz Ashaari merupakan pengerusi syarikat atau Pengerusi Eksekutif. Syarikat Rufaqa’ ditubuhkan pada penghujung 1997.

Lebih kurang 300 kakitangan yang bekerja dengan Rufaqa’ Corporation Sdn Bhd. Rangkaian perniagaan syarikat berada di dalam dan di luar negara, berpusat di Bandar Country Homes, Rawang, Selangor. Antara aktiviti yang dijalankan ialah pusat hiburan, klinik dan pasar raya.
 Global Ikhwan Services and Business Holdings (GISBH) 
Rencana utama: GISB Holdings

Global Ikhwan Services & Business Holdings Sdn Bhd (Global Ikhwan, GISBH atau sekadar GISB) ialah sebuah konglomerat dan pertubuhan Islam di Malaysia yang ditubuhkan sebagai penerus kepada pertubuhan Islam, Al-Arqam yang diharamkan pada 1990-an oleh kerana fahamannya yang menyimpang atau sesat daripada ajaran Islam. Ditubuhkan pada 2008 selepas pembongkaran pendahulunya, Rufaqa, GISB berkembang pesat dalam pelbagai bidang perniagaan sebagai peneraju amalan-amalan Islam di Malaysia dan luar negara berdasarkan fahaman Al-Arqam. Namun begitu, pada tahun 2024, GISB dibongkarkan dengan pelbagai perlanggaran fahaman Islam dan juga hak asasi manusia, termasuk perlanggaran hak pekerja dan penderaan kanak-kanak, membawa kepada satu operasi pembongkaran. 

 Angkatan Dakwah Antarabangsa Malaysia (ADAM) 
Angkatan Dakwah Antarabangsa Malaysia (ADAM) merupakan satu gerakan bukan kerajaan (NGO) Islam yang berfokus kepada mengumpulkan para dai'e dan pendakwah dan menyediakan satu landasan dakwah kontemporari untuk para pendakwah bagi berdakwah. Angkatan ini diasaskan oleh bekas pengikut Al-Arqam, namun kini tidak memiliki sebarang kaitan dengannya.

 Implikasi pada Negara 
Meskipun diharamkan, beberapa perkara yang diasaskan ataupun dilaksanakan didalam organisasi Al-Arqam telah sedikit sebanyak memberi pengaruh ataupun implikasi (kesan) kepada negara.

Contohnya, pemakaian tudung labuh yang dipelopori Al-Arqam, penekanan terhadap isu halal-haram makanan, penegasan ekonomi Melayu dan mengasaskan genre nasyid moden melalui perintis nasyid, kumpulan NadaMurni, yang kemudiannya berpecah menjadi Rabbani dan Hijjaz, serta The Zikr yang menjadi Raihan sejurus pengharaman Al-Arqam pada tahun 1994.

Rujukan

Lain
 Penyelewengan Jemaah Al-Arqam dan Usaha Pemurniannya oleh Mohd. Lazim Lawee,Penerbit Universiti Kebangsaan Malaysia (UKM), Bangi, Selangor, 2004. 223 halaman + indeks. ISBN 967-942-682-3.
 Tersungkur di Pintu Syurga, Zabidi Mohamad]] , Zabidi Publication, Kuala Lumpur. 
 Ausop, Asep Zaenal , Demokrasi Dan Musyawarah Dalam Pandangan Darul Arqam, NII, Dan Hizbut Tahrir Indonesia, Jurnal Sosioteknologi Edisi 17 Tahun 8, Agustus 2009  
 Seng, Ann Wan , Al Arqam di Sebalik Tabir, Penerbit Universiti Malaya, 2005.

Lihat Juga
Organisasi Ajaran Sesat
 Rufaqa

Rujukan / Pautan luar
 IkhwanToday 
 Jabatan Penerangan Malaysia. 
 Malaysia-today.net/blog. 


Kategori:Pecahan Islam